**Fuafuaga o  
A'afiaga Tumau ole Soifua   
i Ausetalia**

Iloiloga 2024

Aotelega

Samoan | Gagana Samoa

DSS3521.11.24

# Iloiloga a le ADS

## Aotelega a Fa'atonu

O lo'o naunau le Malo o Ausetalia i le faia o suiga tumau e ala i le toe fuata'iina o a'afiaga tumau ole soifua. O le ausiaina o lenei mea e mana'omia ai se taumafaiga fai fa'atasi mai tagata uma. O le Ta'iala i A'afiaga Tumau ole Soifua i Ausetalia (Australia's Disability Strategy - ADS) o se auivi tau pulega aoao i le lautele o toe fuata'iina o a'afiaga tumau ole soifua i Ausetalia. Mo le ausiaina o se faʻalapotopotoga autasi a Ausetalia, e tatau ona tatou mautinoa o loʻo galue le ADS e pei ona fuafuaina.

O le Iloiloga ua taula'i i le fa'ailoaina o mea fa'atino, faiga e fa'alelei ai e mafai ona tatou faia i le taimi nei. Ua matou fa'alogo i mea sa fai mai ai tagata e iai a'afiaga tumau ole soifua ma ua fa'aaogaina nei manatu fa'aalia e ta'ita'ia ai a matou fa'atinoga.

[Ta'iala mo A'afiaga Tumau ole Soifua i Ausetalia 2021–2031](https://www.disabilitygateway.gov.au/document/3106) o le faiga fa'avae a Ausetalia mo a'afiaga tumau ole soifua. Sa fa'alauiloa ia Tesema 2021, o lo'o fa'ata'atia ai se fuafuaga mo le fa'aauauina pea o le fa'aleleia o olaga o tagata e iai a'afiaga tumau ole soifua i Ausetalia.

O le Komisi ale Malo i le Fa'ao'olina, Sauaina, Tu'ulafoai'ina ma le Fa'aaogaina o Tagata e iai A'afiaga Tumau ole Soifua (Disability Royal Commission) ma le galuega a tagata uma o loʻo aofia i suʻesuʻega, sa logoina le atinaʻeina o le ADS ma o le a fesoasoani i le faʻatulagaina o faʻafouga i le lumanaʻi mo le ADS. I lalo o le ADS, sa iai le naunauta'iga a malo e toe iloilo le ADS i le fa'atoa fa'ailoaina o le [Lipoti Fa'ai'u](https://disability.royalcommission.gov.au/publications/final-report) a le Komisi o Tagata e iai A'afiaga Tumau ole Soifua.

O lenei pepa o lo'o tu'uina atu ai se aotelega o le Iloiloga o le ADS (le Iloiloga). O lenei pepa o se aotelega o le Lipoti o Iloiloga ale ADS, e maua ile [ADS Hub on Disability Gateway](https://www.disabilitygateway.gov.au/ads).

E le'o fa'apea o le Iloiloga e suitulaga i su'esu'ega tuto'atasi a le ADS le fa'agasologa muamua i le 2025.

Ua taula'i le Iloiloga i suiga fa'atino ua mafai ona faia nei, ma nisi o suiga i lalo o le ADS ua tolopoina mo le iloiloga se'ia mae'a le Iloiloga Tuto'atasi i le 2025. E maua ai e tagata e iai a'afiaga tumau ole soifua le taimi ma avanoa e auai ai i le atina'eina ma le fa'atinoina o suiga i le lumanai.

Sa matou faia se su'esu'ega mae'ae'a o tusitusiga, tu'ufa'atasia o manatu fa'aalia mai le faalapotopotoga o tagata e iai a'afiaga tumau ole soifua i fa'amatalaga anoa a le ADS. E 146 talosaga na maua i le taimi o fa'atalatalanoaga lautele mo le Iloiloga.

O tagata e iai a'afiaga tumau ole soifua ma sui o fa'alapotopotoga sa fa'ailoa mai ia i matou, latou te fia va'ai i se fa'aleleiga i auala e galulue fa'atasi ai malō, fa'amatalaga ma feso'ota'iga e maua gofie, ma le tele o avanoa e auai ma galulue fa'atasi ai ma le ADS.

Ua matou fa'aaogaina mea sa matou fa'alogo iai e fa'ailoa ai suiga i le ADS. O taunu'uga ma fa'atinoga mai Iloiloga o lo'o tu'uina atu i lalo o [Gaioiga](#_Actions) i totonu o lenei fa'amatalaga 'oto'oto.

E fa'amamaluina e Iloiloga la matou naunauta'iga e fa'alogo i tala a tagata e iai a'afiaga tumau ole soifua e uiga i le ADS ma ia ta'ita'ina mai ia a latou fautuaga i le auala e mafai ai ona tatou faia ni gaioiga i le taimi nei ma le lumana'i.

## Tulaga o Iloiloga

Ose taimi uiga ese mo le toe fuata'iina o a'afiaga tumau ole soifua mo Ausetalia, ona o le 2023 sa vaa'ia ai le fa'amae'aina o lipoti tetele e lua. O le [Lipoti Mulimuli](https://disability.royalcommission.gov.au/publications/final-report) a le Komisi ale Malo i le Fa'ao'olima, Sauaina, Tu'ulafoa'iina, ma le Faʻaaogaina o Tagata e iai A'afiaga Tumau ole Soifua (Disability Royal Commission) sa fa'alaua'itele i le aso 29 Setema 2023. O le fa'atulagaina fo'i o le lisi o fuafuaga mo le toe fuata'iina o a'afiaga tumau ole soifua, o mea na e maua i le Iloiloga Tuto'atasi a le NDIS na tu'uina atu ai lana [Lipoti Mulimuli](https://www.ndisreview.gov.au/resources/reports/working-together-deliver-ndis) i le aso 7 Tesema 2023.

O le Komisi ale Malo i A'afiaga Tumau ole Soifua sa fesoasoani i le fa'atulagaina o le atina'e o le ADS ma o le a fa'atulaga ai fa'afouga mo le lumana'i a le ADS.

O lo'o iai le fa'amoemoe o le atunu'u e fa'apea, o le fa'atinoina o fautuaga a le Komisi ale Malo i Aa'afiaga Tumau ole Soifua o le a lagolagoina se vaitau fou o le fa'aofiina o a'afiaga tumau ole soifua i totonu o nu'u a Ausetalia, fale faigaluega ma isi faiga.

E lagolagoina e le Malo o Ausetalia le tofa mamao a le Komisi ale Malo mo A'afiaga Tumau ole Soifua mo se Ausetalia autasi, e iai:

* tagata e iai a'afiaga tumau ole soifua e ola sa'oloto mai faao'olima, sauaina, tu'ulafoa'i'ina ma le fa'aaogaina
* e puipuia aiā tatau a tagata
* O tagata e iai a'afiaga tumau ole soifua e ola ma le mamalu, tutusa faiga ma le fa'aaloalo ma mafai ona fa'ataunu'uina o latou tulaga gafatia.

O nei ta'iala autu o lo'o i totonu o le fa'atonuga lautele ale Malo mo le toe fuata'iina o a'afiaga ma o le a fa'atulagaina le atina'e ma le fa'atinoga o suiga.

O taunu'uga mana'omia ale Iloiloga ale NDIS e fa'amautinoa le gafatia e le NDIS ona fa'aauau ma mo se taimi umi, tuluiga lelei ma fa'amalosiau tagata e iai a'afiaga tumau ole soifua e ausia a latou sini ma auai i totonu o mea fai ale nu'u ma le tamaoaiga.

O le Iloiloga o le ADS o lo'o taula'i i le fa'ailoaina o fa'atinoga, fa'aleleia o faiga o le ADS e atagia mai ai mea sa fa'ailoa mai e le fa'alapotopotoga o a'afiaga tumau ole soifua e tāua.

O nei iloiloga sa fuafuaina e le ADS o le a faia e se tagata su'esu'e tuto'atasi, o le a taula'i atu i taunu'uga na ausia e fa'atatau i Faiga Fa'amuamua ale ADS ma le tofamamao, ma o le a aofia ai se vaega e sili atu ona tāua ma fa'alaua'itele le fa'atalanoaga fa'atasi ai ma le tele o feso'ota'iga ma tagata e iai a'afiaga tumau ole soifua.

## Aotelega

O le Iloiloga sa ta'ita'ia e ala i ana Fa'atonuga o Fa'amatalaga. O le a matou tolopoina nisi o suiga fou i lalo o le ADS seia o'o i le Iloiloga Tutoatasi ole ADS i le 2025–26.

I le amataga o le 2024, na galulue ai le Malō o Ausetalia ma le Fono Faufautua ale ADS, ma malō o setete ma teritori, e fausia ni Fa'atonuga o Fa'amatalaga mo le Toe Iloiloga o Poloketi. O Fa'atonuga o Fa'amatalaga e fa'amatala ai fa'afitauli o le a su'esu'eina e se vaega, poloketi po'o su'esu'ega, ma pe o le a fa'apefea ona fai.

O Fa'atonuga o Fa'amatalaga a le Poloketi Toe Iloilo e ogatusa ma le fautuaga a le Komisi ole Malo mo A'afiaga Tumau ole Soifua 5.2. O Fa'atonuga o Fa'amatalaga e fa'ailoa ai o le Iloiloga o le a iloiloina ai ADS ma ona faiga fa'atinoga ma fa'atinoina i tagata e iai a'afiaga tumau ole soifua ma a latou sui o fa'alapotopotoga.

O setete uma ma teritori o lo'o iai, pe o lo'o atina'eina, a latou lava fuafuaga mo a'afiaga tumau ole soifua po'o ta'iala. A'o fa'aaogaina e le tele o malō a latou lava fuafuaga mo a'afiga tumau ole soifua po'o ta'iala mo a latou gaioiga o le ADS, o fuafuaga ma ta'iala i le lotoifale ma le setete/itulagi-tulaga tau a'afiaga tumau ole soifua o lo'o i fafo atu o le aotelega o le Iloiloga.

## Metotia

O le Iloiloga ua faia se faiga vave ma faiga fa'atatau. O fa'atalanoaga lea na maua ai le avanoa e fa'ata'ita'i ai a matou su'esu'ega e uiga i le ADS ma fa'ataga ai tagata e iai a'afiaga tumau ole soifua ma le nu'u lautele e fa'asoa mai o latou manatu ma a'afiaga.

Sa matou va'ava'ai i lipoti o su'esu'ega ma fa'atalanoaga o lo'o iai ma fa'aaoga autū e fa'ailoa ai manatu, fautuaga ma manatu o lo'o tutupu i luga o fautuaga o lo'o avanoa. Sa matou tu'ufa'atasia nei manatu i ni fa'amatalaga 'anoa, e fa'ailoa ai mea e tāua i tagata e iai a'afiaga tumau ole soifua.

Ua matou fa'aleleia nei manatu fa'aalia e ala i le feso'ota'i atili ma tagata e iai a'afiaga tumau ole soifua. O Iuni 2024, na matou faia ai ni mafutaga fa'alea'oa'oga ma vaega o pulega ale ADS, e aofia ai le ADS Fono Faufautua, Sui Fa'alapotopotoga ale 'Au A'afia (DROs), ofisa o setete ma teritori, ma lalā so'oupu ale Malō o Ausetalia.

E 4 a matou mafutaga fa'alea'oa'oga ma sui o le Fono Faufautua ale ADS, ma isi mafutaga fa'alea'oa'oga e 5 ma sui o le DRO. E le gata i lea, o sui o le Fono Faufautua ma DRO na tu'uina atu avanoa e tu'uina atu ai a latou manatu i le ADS pe a mae'a a'oa'oga.

Sa matou faia foʻi se faʻagasologa o faʻasalalauga lautele mai ia Aokuso ia Setema 2024. Sa matou tu'uina atu se pepa o fa'atalanoaga e lagolago ai tagata i le faia o se talosaga i le Iloiloga. E mafai e sui auai ona tali se fesili pu'upu'u i luga o le masini komepiuta DSS Engage platform, ma faia folasaga e ala i isi auala, e pei o imeli, telefoni ma talanoaga i vitiō. E 146 talosaga na matou mauaina, e aofia ai ma le 66 mai tagata ta'ito'atasi ma le 80 o fa'alapotopotoga.

Ua matou fa'aogaina mea ua matou a'oa'oina ma fa'alogoina i galuega fa'atasi a le ADS Review e fa'alelei ma fa'atū atu suiga i le ADS.

## Gaioiga

O le Toe Iloiloga o se avanoa e fai ai suiga fa'atino i faiga ma fausaga e tali atu ai i mea sa tatou fa'alogo i ai i le uluai tolu tausaga o le ADS.

O le Iloiloga na mafaufau atu i manatu o tagata e iai a'afiaga tumau ole soifua ma DRO, le aga'i i luma ma ta'utinoga i le lumana'i i lalo o le ADS, le Lipoti Mulimuli a le Komisi mo A'afiaga Tumau, le Lipoti Mulimuli o le Iloiloga ale NDIS, ma avanoa mo le toe fuata'iga anoa. O mea na maua ma gaioiga o le Iloiloga o loʻo faʻamatala atu i lalo.

| I'uga | Gaioiga |
| --- | --- |
| O nisi mea e mana'omia ona fai e lagolago ai se faiga autasi i vaega uma o malō. | Fa'alelei faiga ADS e lagolago ai se faiga fa'amaopoopo fa'aleatunu'u ma aofia ai le taula'i ile malo fa'alotoifale. |
| Mo se manuia o tagata e iai a'afiaga tumau ole soifua e tatau ona auai i le fausiaina, fa'atinoga, ma le fa'atonutonuina o le ADS. | Si'itia le silafia ole ADS.  Fa'aleleia le galulue fa'atasi o nu'u ma fausia se Fuafuaga Aufa'atasi a Tagatanu'u. |
| O lo'o iai le lagolago malosi mo Fuafuaga Fa'atatau i Fa'atinoga fou. | Atia'e ni TAPs fou fa'afaigofie ile:   * Fale ma Nu'u e Aofia Uma Ai (e aofia ai ma le fa'agaioiga o fale) * Saogalemu, aiā tatau, ma fa'amasinoga tonu * Uiga o Tagatanu'u. |
| O fa'amatalaga ma feso'ota'iga maua gofie e tāua tele mo le saogalemu ma le autasi o tagatanu'u. | Fausia se Fuafuaga Fa'atasi e lagolago ai fa'ata'ita'iga lelei aua le maua gofie o fa'amatalaga ma feso'ota'iga. |
| O le Lipotiina e le o amanaia ai a'afiaga felavasa'i o tagata e iai a'afiaga tumau ole soifua. | Fa'alauteleina le lipoti ale ADS e fa'aleleia atili ai le iloaina o a'afiaga felavasa'i.  Tulimata'i ile amataga fa'ailo ole tuai ma le lēi kilivaina o gaioiga a TAP.  Fa'afou le Fuafuaga Fa'aleleia o Fa'amaumauga ale ADS. |
| E lē lagolagoina e lipoti ale ADS le tali atu a le malō po'o le tausisia o fa'atinoga. | Atia'e se vaega o Faiga Fa'avae e Fa'amuamua e fo'ia ai le leai o ni mea e nonofo ai i totonu o Vaega o Taunu'uga ale ADS i Fale ma Nu'u Aofia. |

I le fa'aopoopo atu i i'uga o le Iloiloga, ua matou fa'ailoaina mataupu e tāua i tagata e iai a'afiaga tumau ole soifua e mana'omia ai le fa'atasia atili ma tagatanu'u e iai a'afiaga tumau ole soifua. O nei autū e feso'ota'i ma Vaega o Taunu'uga a le ADS.

O le a matou feutaga'i atili fa'atasi ma tagatanu'u e iai a'afiaga tumau ole soifua e avea o se vaega o fa'atasiga ua fuafuaina e pei o le 2025 ADS - Fonotaga ale Atunu'u, 2025 ADS - Iloiloga o feutana'iga ma isi gaioiga fa'aopoopo e ala i le ADS Fuafuaga Aufa'atasi a Tagatanu'u. O lenei mea o le a lagolagoina ai matou, i le faiga fa'apa'aga ma tagata e iai a'afiaga tumau ole soifua, e atia'e ma fa'atino ai ni tali talafeagai ma aogā e fa'aleleia atili ai taunu'uga mo tagata e iai a'afiaga tumau ole soifua.

O i'uga ma gaioiga o le Iloiloga o le a lagolagoina le atina'eina o se ADS fa'afouina.

## O mea ua matou fa'alogo i ai

Ua matou fa'alogo i mea sa fa'ailoa mai e tagata e iai a'afiaga tumau ole soifua e uiga i le ADS ma ona faiga fa'atino talu mai lona fa'alauiloaina. O le Iloiloga na maua ai avanoa mo tagata e faʻasoa ai o latou manatu ma mea sa tutupu i le ADS.

O vaega o lo'o mulimuli mai o lo'o tu'uina atu ai se aotelega o autū faifaipea ua fa'ailoa mai e ala i fa'ai'uga ma su'esu'ega o tusitusiga, lea o lo'o i ai le lagolago lautele po'o le maliliega mai tagatanu'u e iai a'afiaga tumau ole soifua, e taula'i i mea na fai mai ai tagata e iai a'afiaga tumau ole soifua e tāua ia i latou.

### Faiga o fa'atinoga

O faiga fa'atinoga a le ADS o gaioiga ia e lagolago ai le auina atu o le ADS; e aofia ai mea e pei ole Fuafuaga Fa'atatau i Galuega ma Auivi o Taunu'uga. O le a matou fa'aogaina mea na matou fa'alogo i ai e uiga i faiga fa'atinoga o le ADS e fausia ai se lisi o suiga fa'atino.

#### Faifaimea fa'atasi ma tagata e iai a'afiaga tumau ole soifua

Na taʻu mai e tagata ia i matou latou manaoga i nisi avanoa e auai ai pe faʻatasi ma le ADS. Na matou fa'alogo i fa'atasiga ale ADS i taimi nei e le faia so'oa ma e mana'omia ni auala faigofie e tu'uina atu ai manatu fa'aalia po'o fautuaga i le ADS. O le Co‑design e avea o se fa'agasologa sa masani ona talanoaina i taimi o manatu fa'aalia. Sa lagolagoina foi e tagata e fa'alauiloa le silafia o le ADS i totonu o nu'u atoa ma fa'ateleina le va'aia i le ADS.

#### Felavasa'iga

Na matou fa'alogo atu e mana'omia le aloa'ia atili ma le fa'aleleia o tali i a'afiaga o felavasa'iga e ala i le ADS. E aofia ai le faʻatalanoaina o felavasa'iga i faʻamaumauga ma lipoti.

#### Fa'amaopoopo

Sa fa'apea mai tagata latou te fia vaʻai i ni faʻaleleiga atili i le auala e galulue faʻatasi ai malō i le ADS, tauvalaʻau i malō e faʻaleleia le faʻamaopoopoina o auala uma i le faʻatinoina o le ADS. O le fa'amaopoopoina na matua'i feso'ota'i ma le lagolago mo le fa'aleleia atili o lipoti a le ADS ma fa'ateleina le maufa'atasi ma le tausisia.

Sa iai le lagolago malosi mo le faʻateleina o le matāfaioi a le malō fa'alotoifale i totonu o le ADS, faʻapea foʻi ma le faʻaogaina poʻo le fesoʻotaʻi o le ADS i isi fuafuaga a le atunuʻu, fuafuaga poʻo suiga.

#### Fuafuaga Fa'atino Fa'atatau

O lo'o i ai le lagolago malosi mo TAPs fou, aemaise lava fale, a'oga, uiga o tagatanu'u, ma le saogalemu. E ui i lea lagolago mo TAPs fou, sa iai fo'i le vala'auga e toe iloilo le fausaga o TAPs, e aofia ai le atina'eina o TAPs, ma le fa'atatauina o gaioiga TAP i le lumana'i i vaega fa'apitoa. O le Fono Faufautua ale ADS na fautua mai e mafai i le lumana'i ona faʻamalosia TAPs e ala i le tuʻufaʻatasia o taumafaiga a malō ma ia aofia ai tagata e iai a'afiaga tumau i le soifua i le fausiaina ma le faʻatinoina o gaioiga ale TAP.

#### Fuafuaga Aufa'atasi

Ua ta'u mai e tagata ia i matou o Fuafuaga Aufa'atasi a le ADS i le lumana'i e mana'omia ona fa'atasia ma tagata e iai a'afiaga tumau ole soifua, ma latou te mana'omia le va'aiga atili, e aofia ai vaega e siaki ai ma fa'aleleia lipoti, ina ia mautinoa o lo'o galulue e pei ona fuafuaina. Ua vala'au sui o le Fono Faufautua mo se sao malosi mo le Fono Faufautua ale ADS i le atina'eina o Fuafuaga Aufa'atasi a le ADS.

I mataupu fa'atatau i le lumana'i mo Fuafuaga Aufa'atasi a le ADS, o manatu fa'aalia na lagolagoina malosi se fuafuaga mo fa'amatalaga ma feso'ota'iga maua gofie. Na matou mauaina faʻamatalaga faifaipea mai tagatanu'u e uiga i le maua gofie o faʻamatalaga ma fesoʻotaʻiga, e aofia ai le faʻatalanoaina o le faʻaogaina o tulaga fa'atekonolosi ma le faʻaaofiaina.

#### Lipotiina

O se autū faifaipea e ala i le Iloiloga o le manaʻoga e faʻaleleia faʻamaumauga ale ADS ma lipoti. E aofia ai pe fa'apefea, po'o le a ma le taimi e fai ai lipoti ale ADS. Sa i ai le lagolago malosi mo le fa'amalosia o faiga o le tausisia o le ADS (meafaigaluega e fa'amautinoa ai e fa'ataunu'u e le malo a latou tautinoga i lalo o le ADS) ma fa'ateleina le tali atu e ala i le fa'aleleia atili o lipoti ale ADS.

Na matou fa'alogo i ni manatu fa'aalia i vaega patino e lua o lipoti: sa valaauina mo lipoti ale ADS ia atagia ai a'afiaga o le va o tagata, ma lipoti manino e mafai ona fa'amatala ma fa'amanino e le malo.

#### Auivi o Taunu'uga ma fa'amaumauga

Na taʻu mai e tagata ia i matou e manaʻomia e le ADS ona faʻamalosia ma faʻalauteleina le Auivi o Taunuʻuga ma faʻamaumauga, e aofia ma ala i faʻamatalaga i luga o fesoʻotaʻiga, faʻalauteleina o faiga i lalo o le Auivi o Taunu'uga, aoina o fa'amaumauga fou i luga o autū patino, ma le faʻafouina o le ADS Data Improvement Plan.

Sa fa'ailoa mai e le Komisi ole Malo i A'afiaga Tumau ole Soifua le tulaga maualuga o fa'amaumauga ma su'esu'ega e tāua mo le fausiaina o fa'amaoniaga o faiga fa'avae ma le fa'amatalaina po'o le fa'amaninoina e le malo. Sa matou fa'alogo fo'i i avanoa e fa'alagolago ai i le Auivi o Taunu'uga ma fa'amaumauga e fa'amautinoa ai o lo'o galue le fa'atinoga o le ADS e pei ona fuafuaina.

#### Iloiloga ma su'esu'ega

O le National Disability Research Partnership (NDRP) o le faiga amata lea mo le atina'eina o se auala e sili atu ona fa'amaopoopo i le fa'atupeina ma le fa'atinoina o su'esu'ega i a'afiaga tumau i le soifua. O manatu fa'aalia i le NDRP ua fa'ailoa ai lona tāua ma lagolago ai le ogatasi o le NDPR ma le UN Feagaiga i Aia Tatau a Tagata e iai A'afiaga Tumau ole Soifua (CRPD) ma le ADS.

#### Pulega

Na ta'u mai e tagata ia i matou e mana'omia le fa'amalosia o le fa'atulagaina o pulega ma le va'ava'aiga a le ADS, ma le fa'amoemoe e fa'amalosia faiga o le usita'ia, tali atu ma le fa'amanino. Sa matou fa'alogo i talosaga aloa'ia pe fa'alautele vaega faufautua o iai nei fa'apea fo'i ma le fa'aofiina o Aiā Tatau a Tagata i le pulega ale ADS. Sa matou fa'alogo atu foi i le manaomia o le tu'uina atu o lagolago e fa'ateleina ai le auai o tagata e iai a'afiaga tumau ole soifua i gaoioiga tau pulega ale ADS.

### Vaega o Taunu'uga ma Faiga Fa'avae e Fa'amuamua

O Vaega o Taunu'uga ale ADS o lo'o fa'atusalia ai mataupu sa fa'ailoa mai e tagata e iai a'afiaga tumau ole soifua e tāua ia i latou, e pei o galuega ma fale. O le a fa'aauau pea le matou feso'ota'iga ma tagatanu'u e iai a'afiaga tumau ole soifua e atia'e ma fa'atino tali talafeagai ma le aogā i nei autū.

I le aotelega, na matou fa'alogo atu e fa'apea o le taimi nei e 7 Vaega o Taunu'uga o lo'o fa'atusalia pea le mea e sili ona tāua i tagata e iai a'afiaga tumau ole soifua. E fa'atatau lea i Vaega o Taunu'uga uma a le ADS, sa fa'ailoa mai e tagata ia i matou le mana'oga ina ia maua gofie fa'amatalaga ma feso'ota'iga; ia si'itia le iloaina o le ADS; ma ia iai ni faiga e mata'ituina ma tausisia ai le mautinoa o lo'o fa'ataunu'uina e malo a latou tautinoga ADS. Sa matou fa'alogo fo'i i a'afiaga o Vaega o Taunu'uga ale ADS i uiga a tagatanu'u ma le fa'alaua'itele o a'afiaga tumau ole soifua, ma le mana'omia ona fa'aleleia le va'aiga a le lautele ma le fa'alauiloaina o a'afiaga tumau ole soifua i le mamalu o le lautele.

#### Galuega ma le Saogalemu Tau Tupe

Na fa'ailoa mai e tagata ia i matou le mana'omia o le faʻaitiitia o pa puipui i galuega. O le fua o tagata le faigaluega mo tagata e iai a'afiaga tumau ole soifua ua sili atu ma le fa'aluaina pe a fua atu ia i latou e leai ni a'afiaga tumau ole soifua ma e le'i toe suia i le ova atu ma le sefulu tausaga. O tagata e iai a'afiaga tumau ole soifua ma DRO ua ta'u mai ia i matou e feso'ota'i fa'ai'uga o galuega ma e iai ni a'afiaga vaaia i isi vaega o le olaga i tua atu o le tuto'atasi tau tupe, e aofia ai avanoa mo fale saogalemu ma le taugofie, soifua maloloina, soifua maloloina o le mafaufau, ma le auai fa'atasi ma tagata lautele.

O le isi autū faifaipea i le Iloiloga o le lagolago mo le fa'aleleia atili o suiga i le mae'a ai o a'oga, e aofia ai le lagolago mo tamaiti a'oga maualuga e iai a'afiaga tumau ole soifua, ma le toe fuata'iina o a'oa'oga fa'aiunivesite.

#### Fale ma faalapotopotoga ia aofia uma

I le isi itu o le Iloiloga sa iai le lagolago malosi mo malo e faia ni gaioiga i fale. E aofia ai le fa'atalanoaina i le leai o ni fale e nonofo ai i le ADS-Faiga Faavae Fa'amuamua i lalo o Vaega o Taunu'uga a Fale ma Tagatanu'u Aofia.

Na matou fa'alogo i ni manatu fa'aalia i le Iloiloga e lagolagoina ai le fa'ateleina o le maua gofie o fa'amatalaga ma feso'ota'iga, e aofia ai le fa'aaogaina o gaioiga fa'atekonolosi ma le fa'aaofiaina. Na ta'u mai e tagata ia i matou le tāua ma le ta'uta'ua o faiga ua maua gofie (e aofia ai le Easy Read) ma fa'ailoa mai e le maua i taimi uma ia avanoa i mataupu e fiafia iai tagata e iai a'afiaga tumau ole soifua. O lenei fiafia i fesoʻotaʻiga avanoa na faʻalaua'iteleina i le malo atoa, ma tagata o loʻo naunau e vaʻai fesoʻotaʻiga avanoa e le faʻatapulaʻaina i nofoaga o 'a'afiaga-fa'apitoa'.

#### Saogalemu, aiā tatau, ma fa'amasinoga tonu

O se autu faifaipea i le Iloiloga o le lagolago mo le fa'alauiloaina o aiā tatau a a'afiaga tumau ole soifua, e aofia ai vaega patino e pei o tagata e ana galuega, faiaoga ma tagata tomai fa'apitoa tau soifua maloloina. Sa fa'ailoa mai e tagata ia i matou i le fia vaai i gaioiga i le mataupu lea o le fa'ailoga tagata, e aofai ai le fa'amalosia o tulafono galulue i le fa'ate'aina o le fa'ailoga tagata. Na matou fa'alogo o lo'o iai se lagolago mo suiga fa'atulafono, e pei o le fa'avaeina o aiā tatau a tagata po'o le tulafono o aiā tatau mo a'afiaga tumau ole soifua.

Ua matou iloa o tinā, tamaiti ma le tupulaga talavou e iai a'afiaga tumau i le soifua o lo'o i ai i se tulaga maualuga o lamatiaga i le fa'ao'olima, sauaga, tu'ulafoa'iina ma le fa'aaogaina. Ua lāgā e tagatanu'u e iai a'afiaga tumau ole soifua o latou popolega i le matuā fa'ateteleina o le ono a'afia o tinā ma tama'ita'i ​​e iai a'afiaga tumau ole soifua i sauaga i itupa, e aofia ai sauaga i totonu o aiga, lotoifale ma fa'afeusuaiga. Sa fa'ailoa mai e tagata ia i matou latou mana'oga e faia se gaioiga e taofi ai le so'ona faia o tagata e iai a'afiaga tumau ole soifua i totonu o le fa'amasinoga tau solitulafono.

#### Lagolago patino ma le lagolago a faiganuu

I le isi itu o le Iloiloga, na matou fa'alogoina le lagolago malosi mo malō e faia ni gaioiga i le fa'aleleia atili o faiga masani, ma le taula'i fa'apitoa i faiga tau soifua maloloina ma a'oa'oga. I le taimi o fa'atalanoaga fa'alaua'itele ale Iloiloga, e sili atu i le 30% a sui auai sa fa'ailoaina e tāua ia i latou le fa'aleleia atili o faiga fa'apitoa. Sa fa'ailoa mai fo'i e tagata ia i matou e mana'omia le tele o fesoasoani mo tagata e iai a'afiaga tumau ole soifua e le o ni vaega o le NDIS.

#### A'oa'oga ma le A'oa'oina

Na matou fa'alogoina le lagolago lautele o tagata i le fia va'ai i le toe fuata'iina a a'oa'oga, e aofia ai ma tulaga fa'apitoa. Sa fa'ailoa mai e tagata ia i matou e mana'omia le fa'aleleia o uiga fa'alaua'itele ma le fa'alauiloaina o a'afiaga tumau i tulaga fa'aa'oa'oga. Ua matou fa'alogoina fo'i le lagolago mo le fa'ateleina o le fa'aaofia o le faiga a a'oa'oga e ala i le fa'ateleina o a'oa'oga ma le atina'eina o tomai fa'aa'oa'o.

#### Soifua Maloloina ma soifua manuia

O se autu faifaipea i le Iloiloga o le fa'aleleia o faiga masani, fa'atasi ai ma tagata e masani ona fa'ailoaina le fa'aleleia o faiga fa'alesoifua maloloina e tāua ia i latou. O nisi tagata na fai mai e manaʻomia e le malo ona faʻatautaia le tau o le soifua maloloina mo tagata e iai a'afiaga tumau ole soifua, aʻo isi na fautuaina le faʻateleina o auaunaga faʻalesoifua maloloina o le mafaufau.

Na fai mai foi tagata e tatau ona tatou faʻaleleia uiga o tagatanu'u ma le faʻalauiloaina o a'afiaga tumau ole soifua i luga o le faiga faʻalesoifua maloloina. O tagata sa fa'ailoa mai ia i matou o uiga lē lelei ma le fa'aituau i tagata e iai a'afiaga tumau ole soifua e mafai ona fa'atapula'aina le mauaina o latou tausiga fa'alesoifua maloloina, su'esu'ega ma le faia o fa'ai'uga e uiga ia i latou lava togafitiga.

#### Amioga a le nuu

Na ta'u mai e tagata ia i matou e uiga i le tāua o uiga fa'alaua'itele ma fa'alauiloa fa'aletonu i totonu o latou nu'u, ma pe fa'afefea ona a'afia uma ai Vaega o Taunu'uga ale ADS. Na matou fa'alogo foi i DRO o fai mai e le o manuia le ADS i le fa'aleleia o uiga o tagatanu'u i vaega autu (soifua maloloina, aʻoaʻoga, aoga amata) poʻo le faʻaleleia atili o le avanoa i auaunaga ma le lagolago mo tagata e iai a'afiaga tumau ole soifua e le o agava'a mo le NDIS.

Na matou fa'alogoina le taula'i tele i le moni o suitulaga o tagata e iai a'afiaga tumau ole soifua i totonu o nu'u, i ala fa'asalalau ma galuega taulima. Sa i ai le lagolago mo le fa'ateleina o tulaga ta'ita'i mo tagata e iai a'afiaga tumau ole soifua.

I le Iloiloga atoa, o tagata na auai e itiiti le malamalama i le ADS ae na lagolagoina le siitia o le fa'alauiloaina o le ADS i totonu o nu'u: faʻateleina le faʻalauiloaina o le ADS, o latou e a, ma latou mea e fai.

## La'asaga e soso'o ai

O le a matou ave i luga mea na matou faʻalogo i ai, ma faia suiga faʻapitoa i faiga o le ADS, fausaga, ma le faiga o faʻatinoga.

A'o fa'atalitali le fa'amaoniga a le Fono Fa'aminisita o le Toefuata'iina o A'afiaga Tumau ole Soifua, o le a galulue le Malo o Ausetalia e fa'afouina le ADS ma le Fa'afanua o le Ala e atagia ai gaioiga ale Iloiloga. O le a matou lomia faʻamatalaga faʻafouina i le fa'aiuga o le 2024.

O le a matou fa'aogaina mea na matou fa'alogo ai e uiga i ADS Vaega o Taunu'uga ma Faiga Fa'amuamua e fa'ailoa ai le galulue fa'atasi i le lumana'i fa'atasi ai ma le tagatanu'u e iai a'afiaga tumau ole soifua e atia'e ma fa'atino tali talafeagai ma lelei i na autu.

O le a matou tolopoina nisi o suiga seia o'o i le Iloiloga Tutoatasi ale ADS i le 2025–26. O le Su'esu'ega Tuto'atasi o le a maua ai le avanoa mo le fa'amaumauga ma fa'amatalaga lautele, fa'atasiga e sili atu ma tagata e iai a'afiaga tumau ole soifua ma a latou sui o fa'alapotopotoga, ma su'esu'ega i mataupu e sili atu ona lavelave. O le a maua ai e tagata e iai a'afiaga tumau i le soifua le taimi ma avanoa e auai ai i le atinaeina ma le fa'atinoina o suiga i le ADS.

E fa'afetaia e le Poloketi Iloilo fautuaga ma manatu fa'aalia a tagata e iai a'afiaga tumau ole soifua, Fa'alapotopotoga o Sui Fa'atonu, ma le Fono Faufautua ale ADS sa tu'uina atu i le ADS Iloilo.